Todos Me Miran

"Todos Me Miran" (באנגלית: "Everybody Is Looking at Me"; בעברית: "כולם מסתכלים עליי") הוא סינגל שהקליטה הזמרת-יוצרת המקסיקנית גלוריה טרווי, מתוך אלבום ההופעה הראשון שלה, La Trayectoria. השיר יצא לאור ב-27 במרץ 2006, כסינגל השני מתוך אלבום ההופעה, על ידי חברת התקליטים יוניברסל מיוזיק לטין אנטרטיינמנט. השיר נחשב לאחד משירי הדגל של טרווי, תוך שבזכותו הקריירה שלה זכתה להצלחה מחודשת. זאת, לאור העובדה שהסינגלים שיצאו לפניו לא זכו להצלחה גדולה. בנוסף לכך, השיר מסמפל בתוכו קטעים מתוך הלהיט הבינלאומי "I Will Survive", של גלוריה גיינור. כמו כן, הוא מסמפל בתוכו קטע קצר מהלהיט "Soy Rebelde", של ג'נט. בשנת 2016, הופיעה טרווי עם מחרוזת בשם "I Will Survive" / "Todos Me Miran", במסגרתה ביצעה קטעים משירה של גיינור וקטעים מהשיר שלה. ההופעה הפכה לוויראלית כאשר צבר למעלה מ-6.5 מיליון צפיות. בהמשך, נכללה ההופעה באלבום ההופעה השלישי של טרווי, Inmortal. השיר עוסק בנושא הלהט"ב והדראג. כמו כן, בעקבות ההשפעה העולמית של השיר, הוכרה טרווי כגיי אייקון. הווידאו קליפ של השיר עוסק בשני הנושאים גם כן, אך שם דגש בעיקר על נושא הדראג שכן, ניתן לראות בו גבר שמגלה את עולם הדראג ועם הזמן הוא מחליט להתלבש כמו אישה, לחבוש פאות ולהתאפר. הקליפ זכה להצלחה רבה כאשר צבר למעלה מ-50 מיליון צפיות, וזאת בנוסף לכך שקליפ נוסף שלו צבר למעלה מ-18 מיליון צפיות. ב-6 ביוני 2006, יצא לאור אלבום ההופעה הראשון של גלוריה טרווי, La Trayectoria. אלבום ההופעה כולל בתוכו סצנות מההופעות שקיימה טרווי בפאלאסיו דה לוס דפורטס במקסיקו סיטי ובארנה מונטריי. מתוך אלבום ההופעה יצאו ארבעה סינגלים, ביניהם השיר הזה. השיר נכתב, הולחן והופק על ידי גלוריה טרווי. על השיר אמרה כי: אני מזדהה עם השיר מכיוון שכשכתבתי אותו, חשבתי על אחד מהחברים שלי. כלומר, השיר נוצר בזכות אותו החבר שסיפר לי שהוא הומוסקסואל שסובל מדחייה בעקבות נטייתו המינית. ידעתי מה התחושה הזו של דחייה על ידי מי שאתה אוהב. לכן, חשבתי שיש לספר את הסיפור הזה שאני לא רוצה שאף אחד מילדיי יהיה הומוסקסואל, כי אני יודעת שהם יצטרכו לעמוד בפני דעות חברתיות קדומות ומכיוון שהייתי רוצה להיות סבתא וזאת, בנוסף לכך שאני מאמינה שהדבר היפה ביותר הוא מה שאלוהים ברא, כמו זוגיות של גבר ואישה. עם זאת, זו לא המציאות וצריך לזכור כי יש גברים שמתעללים בנשים או נשים שמרמות גברים. אז אני מעדיפה בן מאושר על בן מדוכא ועצוב. אם אתה [המראיין] תשאל אותי: "מה את מעדיפה? שהבן שלך יהיה מאצ'ו אבל יפגע במשפחה שלו, או שהוא יהיה הומוסקסואל ויהיה לו בן זוג שיסב לו אושר", אני בהחלט אעדיף את האופציה השנייה. — גלוריה טרווי בספטמבר 2009, פרסם מגזין ה-San Antonio Current, כתבה מקיפה על חייה של גלוריה טרווי, בה כתב על השיר בנימה חיובית כי הוא "שואל ללא בושה קטעים מקלאסיקת הדיסקו "I Will Survive" של גלוריה גיינור". בשנת 2015, הופיעה טרווי בתיאטרון היווני בלוס אנג'לס עם המחרוזת "I Will Survive" / "Todos Me Miran". אתר המוזיקה Living Out Loud סקר את ההופעה וכתב כי "היו שני רגעים בלתי נשכחים באותו הלילה בו הופיעה טרווי עם השיר. הראשון הוא כשהיא ביצעה ביחד עם זמרות הליווי שלה את המחרוזת הזו". ביוני 2016, פרסם מגזין הבילבורד כתבה מקיפה על שירי להט"ב לטיניים אהובים ומשפיעים, תוך שהוא דירג בראש הרשימה את השיר הזה וכינה אותו כ"המנון לטיני להט"בי". בכתבה נכתב כי "גלוריה טרווי הפכה לאחד מהאמנים האהובים ביותר בקהילה הגאה. בשיר שלה "Todos Me Miran" היא משבחת ומקדמת את האנשים שיש להם את האומץ להראות לעולם מי הם באמת, בלי קשר למה שאחרים עשויים לחשוב". באוקטובר 2016, פורסמה כתבה שיקגו טריביון אשר מאזכרת בתוכה את השיר. בשנת 2019, הופיעה טרווי ביחד עם הזמרת-יוצרת הקולומביאנית קרול ג'י. את ההופעה סיימו כאשר שרו את "Todos Me Miran" ובאתר המוזיקה PopSugar נכתב כי "לא הייתה דרך טובה יותר לסיים את ההופעה הזו". גם מגזין הבילבורד התייחס לאותה ההופעה ולאותו הביצוע של השיר. במאי 2019, לאור הוצאת אלבום האולפן ה-12 של טרווי, Diosa de la Noche, סקרו ברולינג סטון את הקריירה שלה, תוך ששמו דגש על השיר הזה וכתבו עליו כי "בשנת 2006, היא [טרווי] כתבה את השיר "Todos Me Miran" ("כולם מסתכלים עליי") והקדישה אותו למעריציה מקהילת הלהט"ב". עוד נכתב כי טרווי הצהירה שהיא "חושבת שיש קשר הדוק בין האופן בו אנשים מתייחסים אל נשים לבין היחס שלהם לקהילה הגאה". בשבוע צאתו, נכנס השיר למקום ה-32 במצעד השירים הלטיניים. בשבוע שלאחר מכן, ירד למקום ה-49. לאחר מכן, זכה להצלחה כאשר עלה שנים עשר מקומות. השיר שהה במצעד במשך ארבעה שבועות רצופים. במצעד האירפליי הלטיני נכנס למקום ה-32 גם כן. גם שם שהה במשך ארבעה שבועות. במצעד שירי הפופ הלטיניים נכנס היישר אל המקום ה-18. השיר זכה להצלחה רבה במצעד, כאשר הצליח לשהות בו במשך עשרה שבועות. במצעד שירי הפופ הלטיניים (קהל) הגיע למקום ה-21, תוך שהצליח לשהות במצעד במשך כמה שבועות גם כן. בספרד לא זכה השיר להצלחה רבה, כאשר הגיע למקום ה-50 בלבד במצעד השירים הרשמי של המדינה. ביוטיוב זכה השיר להצלחה כאשר כל גרסאותיו צברו למעלה מ-100 מיליון צפיות. הווידאו קליפ הרשמי שלו צבר למעלה מ-90 מיליון צפיות. קליפ נוסף צבר למעלה מ-18 מיליון צפיות. כמה שנים לאחר צאתו, עלה לרשת הזרמת המדיה ספוטיפיי, תוך שהצליח לצבור שם למעלה מ-36 מיליון השמעות. בכך הפך לאחד משיריה המצליחים ביותר של טרווי ברשת הזרמת המדיה הזו. הווידאו קליפ הרשמי של השיר הועלה לערוץ היוטיוב של גלוריה טרווי ב-19 ביוני 2016, עשר שנים מצאתו המקורית. בתחילת הקליפ, ניתן לראות גבר ואישה רוקדים טנגו. בפתאומיות, מטיח הגבר את האישה ברצפה ובורח, תוך שהוא משאיר אותה שם לבדה. לאחר מכן, מתחלפת הסצנה וניתן לראות כי אותה האישה היא בעצם גבר, שהייתה לבושה כדראג קווין. אותו הגבר יושב מול אביו ומתחיל לבכות לאור מה שקרה. אביו לא מייחס לכך חשיבות ומסתכל עליו במבט מבויש. בהמשך, ניתן לראות את אותו הגבר יושב מול מראת האיפור שלו. הוא מתחיל להתאפר, חובש פאה, עונד עגילים ובא לצאת לדרכו בזמן שאביו גוער בו שלא ימשיך להתלבש כדראג קווין ושעדיף לו להישאר בבית. לאורכו של הקליפ, ניתן לראות הבזקים מהירים מתוך סצנה בה טרווי נמצאת לבדה, כשלהבות של אש מאחוריה. כאשר הדראג קווין יוצאת אל הרחוב, המצלמה מתמקדת בפרצופיהם של האנשים שמביטים בה. כל אותם האנשים מסתכלים עליה ובזים לה, תוך שכמה מהם זורקים לעברה הערות שונות וצוחקים עליה. בסוף הקליפ, ניתן לראות מועדון בו הדראג קווין מופעה כששתי רקדניות רוקדות לצידה. נכון לאפריל 2021, מונה הצפיות של הקליפ עומד על למעלה מ-75 מיליון צפיות. גלוריה טרווי ביצעה את השיר בלמעלה מ-60 הופעות שונות, תוך שהוא נחשב לשירה השני המבוצע ביותר במהלך הקריירה שלה. כמו כן, היא ביצעה אותו במהלך כל שנה מאז שנת צאתו (פרט לשנת 2009). בשנת 2007, ביצעה אותו במהלך טקס פרסי ה-Lo Nuestro. הייתה זו הפעם הראשונה מאז שנת 1993, בה הופיעה בטקס הפרסים הזה. באותה השנה, ביצעה את השיר בתוכנית הטלוויזיה של סוסנה חימנז "Susana Giménez". במהלך ההופעה, רקדו עם טרווי כמה דראג קווינס, תוך שהיא עצמה לבשה שמלה אדומה. ההופעה נחשבת לאחת מהזכורות ביותר שהתקיימו במהלך תוכנית הטלוויזיה של חימנז וזאת, לאור העובדה שהיא צברה למעלה מ-4 מיליון צפיות. בשנת 2009, ביצעה את השיר ביחד עם אדית גונזלס, פטרישיה נאבידד ואדריאנה פונסקה במסגרת תוכנית הטלוויזיה "נשים רוצחות". בשנת 2012, הופיעה טרווי עם השיר במסגרת הוצאת אלבום ההופעה השני שלה, Gloria En Vivo. בשנת 2016, הופיעה עם מחרוזת בשם "I Will Survive" / "Todos Me Miran", במסגרתה ביצעה קטעים משירה של גלוריה גיינור וקטעים מהשיר שלה. ההופעה הפכה לוויראלית כאשר צבר למעלה מ-6.5 מיליון צפיות. בהמשך, נכללה ההופעה באלבום ההופעה השלישי שלה, Inmortal. בשנת 2015, הוציאה את אלבום האולפן העשירי שלה El Amor, במסגרתו יצאה לסיבוב ההופעות, "El Amor World Tour". במהלך סיבוב ההופעות, ביצעה את המחרוזת "I Will Survive" / "Todos Me Miran" בשנית, בהופעה שהתקיימה ב-16 ביולי 2016 במקסיקו. בשנת 2019, הוציאה טרווי את אלבום האולפן השנים עשר שלה Diosa de la Noche, במסגרתו יצאה לסיבוב ההופעות, "La Diosa de la Noche Tour". במהלך סיבוב ההופעות, ביצעה את השיר מספר פעמים. בשנת 2018, מגזין הבילבורד ביקש ממפורסמים רבים הקשורים לתרבות הפופ לכתוב "מכתב אהבה" עבור קהילת הלהט"ב, לרגל חודש הגאווה. בעקבות השפעתו הרבה של השיר, נחשבת טרווי לחלק בלתי נפרד מהקהילה ועל כן, התבקשה גם היא לכתוב מכתב, בו אמרה כי: נלחמתי כל כך קשה כדי להמשיך ולהיות שונה. עשיתי זאת כדי להראות שעמוק בפנים כולנו אותו הדבר! מגיל צעיר מאוד ראיתי שקיימת אפליה רבה. אני חושבת שזו דוגמה לגישה אנושית שיש למגר. אני חייבת לציין כי האפליה בעיניי היא אחת מהגורמים למלחמות ולריבים! אני מזדהה עם קהילת הלהט"ב מכיוון שאני והיא כאחד, סובלים מדחיות, אי-שוויון ועוד. אני חושבת שקהילת הלהט"ב נרדפת על ידי האנשים "הנורמליים" \ "הממונים" בדיוק כמו שקרה ליהודים, לאנשים השחורים, לנשים, להודים ולנוצרים. קהילת הלהט"ב מלאה באמנים גדולים, אינטלקטואלים מדהימים, מדענים ורופאים רגישים, אך מעל לכל, ילדים, אחים וחברים המהווים משפחות סולידיות. זה גם מה שהופך את העולם הזה ליפה יותר! בנוסף לכך, אני מזדהה עם המאבק הייחודי של הקהילה, מכיוון שהיא תמכה בי ברגעים הקשים ביותר שהיו לי במהלך הקריירה שלי...! אני רוצה לציין שאם היום מישהו יחפש לבקר אותי או את הקריירה שלי, אני אגיד לו שקהילת הלהט"ב עזרה לי לקום ולהמשיך אותה... בסופו של דבר... כולם מסתכלים עלינו! (ארמז לשיר "Todos Me Miran") אוהבת אתכם בכל ליבי! — גלוריה טרווי בשנת 2006, יצא אלבום ההופעה הראשון של טרווי, La Trayectoria. השיר יצא כסינגל השני מתוכו. בשנת 2007, הוציאה את אלבום הווידאו Más Allá de la Trayectoria, בו נכלל השיר. בספטמבר 2008, יצאה מהדורת הדלוקס של אלבום האולפן השביעי שלה, Una Rosa Blu. השיר נכלל במהדורת הדלוקס של האלבום בלבד ולא נכלל במהדורתו הרגילה. בשנת 2009, יצא אלבום האוסף 6 Super Hits, בו נכלל השיר. בשנת 2012, יצא אלבום ההופעה השני שלה Gloria En Vivo, בו נכלל השיר. בהמשך, הוציאה את אלבום ההופעה השלישי שלה, Inmortal. השיר נכלל רק במהדורת הדלוקס של אלבום ההופעה. בשנת 2017, הוציאה טרווי ביחד עם אלחנדרה גוזמן את האלבום המשותף, Versus. במסגרת האלבום, הוקלט השיר מחדש על ידי השתיים. באותה השנה, יצא אלבום ההופעה הרביעי שלה Versus World Tour, בו נכלל השיר. השיר לא יצא כסינגל מתוך אף אחד מהאלבומים שצוינו לעיל, פרט לאלבום ההופעה, La Trayectoria. במרוצת השנים, בוצע השיר על ידי עשרות אמנים שונים, תוך שנעשו לו רמיקסים שונים: בשנת 2007, שודרה אופרת הסבון "Amor por accidente", אשר השתמשה בשיר כשיר הנושא שלה. השיר הושמע בכל תחילת פרק. בשנת 2012, הוציאה הזמר-יוצר הארגנטינאי קרלוס קאסלה, גרסת כיסוי לשיר במסגרת הפרויקט "Canciones de Mujer". בשנת 2013, הקליטה הזמרת-יוצרת האורוגוואית נטליה אוריירו את השיר, תוך שהוציאה אותו כסינגל. בנוסף לכך, הוציאה לו וידאו קליפ כדי לקדם אותו. בשנת 2013, הופיעה הזמרת הספרדייה מלודי עם השיר, במסגרת תוכנית הטלוויזיה "Tu Cara Me Suena". ההופעה זכתה להצלחה ונצפתה למעלה מ-6 מיליון פעמים. בשנת 2015, ביצעה הדראג קווין פאבל ארמבולה את השיר, ביחד עם גלוריה טרווי. בשנת 2016, ביצעה הזמרת אנדרה קנטה את השיר, במסגרת תוכנית הטלוויזיה "The Voice". בשנת 2017, ביצעה הזמרת והשחקנית רג'ינה אורוזקו את השיר. בשנת 2017, הדראג קווין האוסטרלית טראוויס סקוט עשתה ליפ סינק לשיר, במסגרת חצי הגמר של תוכנית הטלוויזיה "Tú sí que vales". בשנת 2017, ביצעה הזמרת-יוצרת המקסיקנית אלחנדרה גוזמן את השיר. גרסתה צברה למעלה מ-9.5 מיליון צפיות. בשנת 2018, ביצעה הזמרת-יוצרת האמריקאית קאלי אוצ'ס, את השיר מספר פעמים במהלך סיבוב ההופעות השני שלה, "In Your Dreams Tour". בשנת 2018, בוצע השיר במסגרת תוכנית הטלוויזיה הארגנטינאית "Combate". סרטון השיר "Todos Me Miran" באתר יוטיוב Gloria Trevi - Todos Me Miran, Discogs (באנגלית) Gloria Trevi - La Trayectoria, Discogs (באנגלית) Gloria Trevi | Awards, AllMusic (באנגלית) Gloria Trevi- Eres un santo Gloria Trevi El Domador Letra Song “I Will Survive” - MusicBrainz, musicbrainz.org I Will Survive | Details, AllMusic (באנגלית) Original versions of I Will Survive written by Dino Fekaris, Freddie Perren | SecondHandSongs, secondhandsongs.com Soy Rebelde - Jeanette Gloria Trevi - I Will Survive/Todos Me Miran (En Vivo/Medley) Gloria Trevi — Inmortal (En Vivo/Deluxe), a playlist by Mich Mtz on Spotify, Spotify Gloria Trevi - Todos me miran lyrics + English translation, lyricstranslate.com (באנגלית) Joey Guerra, Anti-diva Gloria Trevi returns to thank her fans, Houston Chronicle, ‏2008-01-09 Gloria Trevi - Todos Me Miran (Videoclip Oficial) Gloria Trevi "Todos Me Miran" La Trayectoria - Gloria Trevi Live Album(הקישור אינו פעיל) Gloria Trevi – Todos Me Miran (באנגלית), נבדק ב-2020-04-30 גבר המפגין תכונות הנחשבות לגבריוֹת, כמו חספוס, קשיחות, אגרסיביות, כוח גופני והצלחה בכיבושים מיניים וכדומה http://we365.blogspot.com/2007/01/todos-me-miran-de-gloria-trevi.htmlGloria Review: Latin Pop Music Diva Gloria Trevi Symphonizes the Greek Theatre, Living Out Loud Los Angeles, ‏2015-08-22 (באנגלית) Todos me miran by Gloria Trevi, נבדק ב-2020-10-29 Billboard Review Todos Me Miran, נבדק ב-2019-01-25 Gloria Trevi, San Antonio Current (באנגלית) Review: Latin Pop Music Diva Gloria Trevi Symphonizes the Greek Theatre, Living Out Loud Los Angeles, ‏2015-08-22 (באנגלית) Gloria Trevi's 'Todos Me Miran' & More of Our Favorite Latin LGBT Anthems, www.yahoo.com (באנגלית) Gisela Orozco, Gloria Trevi provoca y todos la miran, chicagotribune.com Ardenis Perez, Goddesses Gloria Trevi and Karol G Unite For a Must-See Tour, POPSUGAR Latina, ‏2019-10-02 (באנגלית) Gloria Trevi's 'Dios de la Noche' Tour: Miami Recap, Billboard, ‏2019-10-05 Suzy Exposito, Suzy Exposito, ¡Escándala! Inside Gloria Trevi's Gutsy New Album, 'Diosa de la Noche', Rolling Stone, ‏2019-05-31 (באנגלית) Hot Latin Songs Chart, Billboard Hot Latin Songs Chart, Billboard Hot Latin Songs Chart, Billboard Hot Latin Songs Chart, Billboard Gloria Trevi, Billboard Latin Airplay Chart, Billboard Gloria Trevi, Billboard Latin Pop Airplay Chart, Billboard Chart Search, Billboard spanishcharts.com - Spanish charts portal, spanishcharts.com spanishcharts.com - Gloria Trevi - Todos me miran, spanishcharts.com todos mi miran - YouTube, www.youtube.com Todos Me Miran, נבדק ב-2020-04-30 Gloria Trevi, Spotify Gloria Trevi Tour Statistics | setlist.fm, www.setlist.fm Todos me miran by Gloria Trevi Song Statistics | setlist.fm, www.setlist.fm Los mexicanos Maná suben al pódium de los premios Lo Nuestro de música latina, HOLA USA, ‏2007-02-23 (בספרדית) Gloria Trevi, Y todos me miran - Susana Gimenez 2007 Todos me Miran - Gloria Trevi, Edith Gonzales, Paty Navidad y Adriana Fonseca Gloria Trevi - Gloria En Vivo, Discogs (באנגלית) Gloria En Vivo, נבדק ב-2020-04-30 El amor World Tour Gloria Trevi Setlist at Arena Ciudad de México, Mexico City, setlist.fm (באנגלית) Diosa De La Noche, נבדק ב-2020-04-30 Gloria Trevi Tour Statistics: Diosa de la Noche Tour | setlist.fm, www.setlist.fm Dedica Gloria Trevi emotiva carta a la comunidad LGBT, Almomento | Noticias, información nacional e internacional, ‏2018-06-23 (ב־Mexican Spanish) Gloria Trevi - Más Allá De La Trayectoria, Discogs (בספרדית) Gloria Trevi - Una Rosa Blu DeLuxe Edition, Discogs (בספרדית) Gloria Trevi - Una Rosa Blu, Discogs (באנגלית) Gloria Trevi - 6 Super Hits, Discogs (בספרדית) Gloria Trevi - Inmortal, Discogs (בספרדית) Alejandra Guzmán, Gloria Trevi - Versus, Discogs (בספרדית) Alejandra Guzmán, Gloria Trevi - Versus World Tour, Discogs (בספרדית) Amor por Accidente - TVN Álbum Teleserie, a playlist by Rumar Arias on Spotify, Spotify Todos me miran, Carlos Casella, Canciones de Mujer - TEATRO MAIPO - Natalia Oreiro - Todos Me Miran, Discogs (באנגלית) Natalia Oreiro . Videoclip Todos Me Miran (HD) Tu Cara Me Suena - Melody imita a Gloria Trevi PAVEL ARÁMBULA Y GLORIA TREVI TODOS ME MIRAN (COVER) Andra canta ‘Todos me miran’ | Recta Final | La Voz Teens Colombia 2016 Regina orozco canta Todos Me Miran de Gloria Trevi Travis Scott, 'Todos me miran' - Tú Sí que Sí Alejandra Guzmán - Todos Me Miran (En Vivo Desde Arena Ciudad De México) Kali Uchis Setlist at Camp Flog Gnaw 2018, setlist.fm (באנגלית) http://radio.rutgers.edu/kali-uchis-live-at-terminal-5-review/ (באנגלית) Todos Me Miran (Gloria Trevi Cover) by Kali Uchis COMBATE DRAG RACE - TODOS ME MIRAN